
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 113
                                                             din 25 iunie 2015
 privind aprobarea Planului de Administrare al S.C. Apă Termic Transport S.A., elaborat de Consiliul de Administraţie al societăţii

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13684/12.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având in vedere prevederile Hotărârii Consiliului Local Sighişoara nr. 9/26.02.1998, prin care s-a aprobat înfiinţarea S.C. Apă Termic Transport S.A. Sighişoara;
Văzând prevederile Hotărârii Consiliului Local Sighişoara nr. 47/26.03.2015, prin care au fost desemnaţi şi validaţi membrii Consiliului de Administraţie al S.C. Apă Termic Transport S.A. şi a fost aprobat contractul de mandat pentru membrii Consiliului de Administraţie al S.C. Apă Termic Transport S.A.;
Având în vedere prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare şi cele ale Legii nr. 31/1990 privind societăţile, republicată, cu modificările şi completările ulterioare;

Văzând şi prevederile art. 16 pct. 3 din Actul constitutiv al S.C. Apă Termic Transport S.A.;

Având în vedere şi Raportul de specialitate al S.C. Apă Termic Transport S.A. cu nr. 1263/12.06.2015, înregistrat la Municipiul Sighişoara cu nr. 13682/12.06.2015, prin care se propune aprobarea Planului de administrare al S.C. Apă Termic Transport S.A., elaborat de Consiliul de Administraţie al societăţii, îndeplinindu-se prevederile legale ;
Având în vedere avizele favorabile ale comisiilor de urbanism, comerţ şi socială;
În temeiul art. 36 (2) lit. “a”, (3) lit. “c”, art. 45 (1) şi a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă Planul de administrare al S.C. Apă Termic Transport S.A., elaborat de Consiliul de Administraţie al societăţii pe durata mandatului acestuia, perioada 2015-2019, potrivit anexei, care face parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Consiliul de Administraţie al S.C. Apă Termic Transport S.A.
Art. 3. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  
               Dan Constantin Enescu    
                                                                                               Contrasemnează/Avizat pentru legalitate

                   SECRETAR,



                     Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;
  1 ex. Serviciul Investiţii - Urmărire Contracte, Monitorizare Servicii de Utilităţi Publice;

  1 ex. Direcţia economică;
  3 ex. S.C. Apă Termic Transport S.A.
11 ex. 

A.B.
